Mūsų Kretinga

Ansamblis VOX LUMINIS: Missa Papae Marcelli - Palestrinos šedevras
2025-08-01 19:00 - 20:30 (Europe/Vilnius) | Viešpaties Apreiškimo Švč. Mergelei Marijai Bažnyčia, Vilniaus g. 2, Kretinga, 97129, Lietuva
Antrąjį Kretingos senosios muzikos festivalio koncertą pristato vienas ryškiausių pasaulyje senosios muzikos vokalinių ansamblių „Vox Luminis“ iš Belgijos, vadovaujamas Lionel Meunier. Ansamblis yra laimėjęs gausybę prizų už savo išskirtinius įrašus – prestižinį „Gramophone Classical Music Awards“, „BBC Music Magazine Award“, ne vieną „Diapasons d’Or“ prizą ir kitų apdovanojimų. „Vox Luminis“ nuolat koncertuoja visoje Europoje, rengia gastroles Šiaurės Amerikoje ir Azijoje, keletą sezonų buvo reziduojantis ansamblis „Wigmore Hall“ Londone, Utrechto senosios muzikos festivalyje ir kituose prestižiniuose festivaliuose.
Net keturiolikos dainininkų sudėtimi, be jokių instrumentų pritarimo, rugpjūčio 1 d. 19 val. Kretingos pranciškonų bažnyčioje „Vox Luminis“ ansamblis atliks žymaus belgų kilmės Renesanso polifonisto Roland de Lassus (arba Orlando di Lasso) raudas ir istorinės svarbos antspaudu paženklintas Giovanni Pierluigi da Palestrinos mišias „Missa Papae Marcelli“. Sakoma, kad būtent šis Palestrinos kūrinys nulėmė muzikos raidos likimą, nes išgelbėjo polifoninę muziką nuo uždraudimo bažnytinėje liturgijoje. Tridento susirinkime jau buvo užsimota tokios muzikos atsisakyti mišiose dėl sunkiai suprantamo teksto, bet Palestinos „Missa Papae Marcelli“ įtikino kardinolus, kad meistriškai sukomponuotoje polifoninėje muzikoje giedami žodžiai puikiai girdimi. Šis kūrinys tapo polifoninės muzikos etalonu.
Daugiau informacijos: www.kretingafestival.lt

Koncertas nemokamas. Galima palikti auką.
Festivalį finansuoja:
Lietuvos kultūros taryba
Art Mentor Foundation Lucerne
Kretingos rajono savivaldybė
Rėmėjai ir partneriai:
Mažesniųjų Brolių Ordino Lietuvos Šv. Kazimiero Provincijos Kretingos Apreiškimo vienuolynas
Kretingos muziejus
Kretingos rajono kultūros centras
Northway medicinos centrai
Labdaros ir paramos fondas “Gerumo versmė”
RGB Pictures
Infomaciniai partneriai:
LRT
ACM
Dienraštis Klaipėda
Klaipėdos kultūrų komunikacijų centras
Pajūrio naujienos
Mūsų Kretinga
Mūsų Palanga
370
Jūra–Meer–Sea
Kretingos komunalininkas
Donova

Šiuolaikinio meno platforma KUB’ART x SCANORAMOS vasara
2025-08-01 18:00 - 23:30, 2025-07-25 18:00 - 23:30, 2025-07-18 18:00 - 23:30, 2025-07-11 17:30 - 23:30 | Kretingos kultūros centras, J. Pabrėžos g. 1,, Kretinga, 97129, Lietuva
Kub‘Art“ x Sca vasara – tai šiuolaikinio meno platforma, kviečianti vasara Kretingoje, J.Pabrėžos g. 1 patirti meno virsmus, jaunųjų kūrėjų energiją ir kino magiją.
Birželį vyksianti tapybos praktika su menininkais Vita Opolskyte ir Kazimieru Brazdžiūnu atveria kūrybos sezoną, kurį pratęs Kasparo Jaso paroda „Katinai“ po atviru dangumi ir „8plius1“ grupės tapybos ekspozicija „Virsmas“ Kretingos rajono kultūros centre.
Šiuolaikinio meno platforma „Kub‘Art“ x Sca vasara 2025 metų sezoną skiria METAMORFOZĖS temai – virsmui, pokyčiui ir kūrybinei transformacijai.
Liepos 11 d. nuo 18 val. atidarymo renginys suburs miestiečius į šiuolaikinės kultūros šventę su jaunimo performansais, šeimų kūrybinėmis dirbtuvėmis, grafiti meno iniciatyvomis, skonių kiemu ir koncertu. Kiekvieną penktadienį laukia vis kita kūrybinė patirtis: nuo šiuolaikinio cirko ir vinilinės Italijos nakties iki tvarios mados ir improvizacijos teatro, o vakarus vainikuos išskirtiniai Scanoramos kino seansai po atviru dangumi. Vasaros festivalį rugpjūčio 15 d. užbaigs šokio spektaklis „Iš tylos“ ir kinematografiška nata – filmas „Rozali“.
PARODOS:
Liepos 11 – Rugpjūčio 15 d. Lauko paroda ,,Katinai“Jaunosios kartos dailininkas Kasparas JasasKretingos rajono kultūros centro vidinio kiemelio siena
Liepos 11 d. – Rugpjūčio 25 d. Tapybos darbų paroda ,,Virsmas“,,8plius1“ grupės praktikos ir menininkų Vitos Opolskytės bei Kazimiero Brazdžiūno darbaiKretingos rajono kultūros centro fojė ir parodų salėje
LIEPOS 11 D. ATIDARYMAS___________________________________________
18.00 – 21.00 Jaunimo iniciatyva ,,Metamorfozė 2.0“ – grafiti, miesto kultūra ir pokytis18.00 – 21.00 Kūrybinės dirbtuvės ,,Dagio sfera“/ Kretingos Simono Daukanto progimnazija18.00 – 21.00 Šeimų erdvė: Įkvėpti Čiurlionio/ menininkė Agnė Dragūnaitė18.00 – 22.00 Kūrėjų turgelis ir skonių kiemas21.00 Jaunimo performansas ,, Aidas iš vidaus“/ Kretingos Simono Daukanto progimnazija21.10 Atidarymas/ vedėja Vilma Ramelytė21.30 Koncertas/ Grupė „Superkoloritas“22.30 Filmo peržiūra: Quentin Dupieux „Antrasis veiksmas“ (SCANORAMA) 2024: Prancūzija
LIEPOS 18 D.___________________________________________
21.30 Šiuolaikinio cirko-šokio spektaklis “Where do I connect?/ Adrian Carlo Bibiano ir Džiugas Kunsmanas22.30,,Trys žiemos“, rež. Michael Koch, (SCANORAMA) 2022: Izraelis, Vokietija, Čekija

LIEPOS 25 D.___________________________________________
20.30 Vinilinis italų vakaras/ DJ, šokių pamoka, koliažinių atvirukų dirbtuvės22.30 ,,L‘albero“, rež. Sara Petraglia (SCANORAMA) 2024: Italija
RUGPJŪČIO 1 D.___________________________________________
20.00 Tvarios mados dirbtuvės tekstiliniais dažais ,,Art‘yn su gamta“ by MILETI HATS/ Emilija Lendraitytė, būtina registracija +370 (683) 4250422.00 „Imperija“, rež. Bruno Dumont (SCANORAMA) 2024: Prancūzija, Italija, Vokietija, Belgija, Portugalija
RUGPJŪČIO 8 D.___________________________________________
20.00 Teatro dirbtuvės/ IMPRO KAUNAS (Deividas Borodulinas), būtina registracija +370 (683) 4250422.00 Vizualinė muzikinė programa ,,Save as -> New project“/ Grupė ,,JOYBOY“ (Gabija Urniežiūtė, Ainis Storpirštis)
RUGPJŪČIO 15 D. UŽDARYMAS___________________________________________
20.30 Festivalio uždarymas – Šokio spektaklis ,,IŠ TYLOS“/ ,,Ulna“ šokio trupė22.00 „Rozali“, rež. Stepahnie di Giusto (SCANORAMA) 2023: Belgija, Prancūzija
Organizatorius: Kretingos rajono kultūros centras, Europos šalių forumas ,,Scanorama“Rėmėjai: UAB ,,Rufinija“ (Centro pica ir kebabai), UAB ,,Smagratis ir Ko“, UAB ,,Augma“, SmartVRoom

Juozo ir Teresės Šikšnelių meninės drožybos bei fotografijos paroda
2025-08-01 08:00 - 2025-08-30 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Parodų erdvėje (II aukštas)
Kviečiame aplankyti Juozo ir Teresės Šikšnelių meninės drožybos ir fotografijos parodą, kurioje susilieja dviejų kūrybingų asmenybių pasauliai.
Juozas Šikšnelis (1950–2024) – išskirtinė Lietuvos kultūros figūra: rašytojas, išleidęs daugiau nei dvidešimt knygų (taip pat detektyvų gerbėjams pažįstamas kaip Raidas Dubrė), skulptorius, bibliotekininkas, ilgametis Klaipėdos apskrities I. Simonaitytės viešosios bibliotekos vadovas. Jo medžio skulptūrose – simbolių kalba, ironija ir jautrus žvilgsnis į pasaulį.
Teresė Šikšnelienė – matematikos mokytoja, kurios meilė fotografijai perėjo iš kartos į kartą: jos tėtis, Konstantinas Bužokas, buvo garsus Žemaitijos fotografas. Teresės darbuose – subtilus kasdienybės grožis, šešėlių ir šviesos žaismas, tylus pasakojimas apie mus supantį pasaulį.
Ši paroda – tai dviejų skirtingų, bet vienas kitą papildančių kūrybinių žvilgsnių susitikimas. Drožyba, fotografija ir literatūra čia kalba viena kalba – apie laiką, kūrybą ir žmogų.
Paroda veiks rugpjūčio 1–30 d. Kretingos rajono savivaldybės M. Valančiaus viešojoje bibliotekoje.
Ateikite pajusti, prisiminti ir atrasti!

Keliaujanti paroda „(Ne)skirtingas pasakojimas apie autizmą“
2025-08-01 08:00 - 2025-08-22 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
I aukšto erdvėse
Iki rugpjūčio 22 d. kviečiame aplankyti parodą „(Ne)skirtingas pasakojimas apie autizmą“, kurioje pristatomi autistiškos iliustratorės Tatjanos Pleskevičienės piešiniai ir faktai apie autizmą, kuriuos parengė iniciatyvos „Draugiški autizmui“ įkūrėja Barbora Suisse.
Paroda kviečia susipažinti su ypatinga žmogaus būkle – autizmu. Tai įgimta neurologinė būsena, lydinti žmogų visą gyvenimą.
Apie 1–2 proc. pasaulio gyventojų yra autistiški – tarp jų ir vaikai, ir suaugusieji. Tai nematoma negalia, kurią vaikams dažnai sunku suprasti. Jie dažnai klausia, kodėl kai kurie jų bendraamžiai – klasiokai ar vaikai artimoje aplinkoje – elgiasi, bendrauja ar mokosi kitaip.
Keliaujančioje parodoje „(Ne)skirtingas pasakojimas apie autizmą“ informacija pateikiama vaikams suprantama kalba, o ją papildo spalvingos, žaismingos iliustracijos.
Iš piešinių į vaikus kreipiasi autistiškas berniukas Benjaminas, pasakojantis apie savo kasdienybę: su kokiais iššūkiais susiduria, kas jam padeda, kuo jis domisi ir kuo svajoja tapti užaugęs.
Ši vizualiai patraukli ir edukacinė paroda sukurta specialiai vaikams – ji padeda suprasti, priimti, ir mažina apie autizmą skleidžiamus mitus bei stigmas.

VR patirtis „Pasaulių sutvėrimas“ | Kretinga
2025-08-01 08:00 - 2025-08-02 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
„Pasaulių sutvėrimas“ keliauja #PoLietuvą ir atvyksta į Kretingą!
Data: 08.01-08.02 ir 12.05-12.07 Vieta: Kretingos rajono savivaldybės M. Valančiaus viešoji biblioteka. J. K. Chodkevičiaus g. 1B, Kretinga LT-97131 Bilietai ir darbo laikas: www.angelutakais.lt/kretinga/
2025 metai Lietuvai itin svarbūs – minime M.K. Čiurlionio 150-ąsias gimimo jubiliejų.
Šia proga „Angelų takais“ kūrėjų komanda pristato antrąją VR patirties, tęsiančios pažintį su genijaus kūryba, dalį „Pasaulių sutvėrimas“.➤ Ši patirtis stebins dar pažangesne VR technologija: žiūrovas tampa ne tik stebėtoju, bet ir aktyviu pasaulio kūrėju bei saugotoju. Sklandant po Čiurlionio paveiksluose regimą pasaulį, žvilgsniu, galima rinktis skrydžio kryptį ir aukštį, vaikyti debesis ar nukreipti paukščius.➤ Tai kelionė per naujus ciklus „Pasaulio sutvėrimas“, „Miestas“, „Tvanas“, „Fantazijos“, „Žalčio sonata“, triptiką „Pasaka“ ir itin lauktą „Karalių pasaką“.➤ Kelionę lydi kompozitorių Roko Zubovo ir Phil Von interpretuota M. K. Čiurlionio muzika, papildoma Vyčio Purono sukurtų garsų, įtaigiai įtraukiančių į regimą aplinką.
Bilietų kainos:➤ E. bilieto kaina: 15€➤ Perkant vietoje: 18€➤ Lengvatinio bilieto: 10€Vietų skaičius ribotas Įsigyti bilietus ir rezervuotis laiką galite: www.angelutakais.lt/kretinga/
➤ VR patirties režisieriai – Kristina Buožytė ir Vitalijus Žukas.➤ Projektą įgyvendina – „Virtualiai“.➤ Seanso trukmė – 45 min.
#PoLietuvą – visos Lietuvos projektas, tapkite jo dalimi!

Kontratenoro CHRISTOPHER LOWREY rečitalis: 'Tis Nature's Voice
2025-07-31 19:00 - 20:30 | Viešpaties Apreiškimo Švč. Mergelei Marijai Bažnyčia, Vilniaus g. 2, Kretinga, 97129, Lietuva
IX Tarptautinį Kretingos senosios muzikos festivalį liepos 31 d. 19 val. Kretingos pranciškonų bažnyčioje atidarys žvaigždės iš JAV Christopher Lowrey rečitalis. Tai vienas ryškiausių šių dienų kontratenorų pasaulyje. Jo solo pasirodymus galėjo girdėti Metropoliteno operos, „Carnegie Hall“ (Niujorkas), „Wigmore Hall“ (Londonas), Paryžiaus filharmonijos ir kitų garsiausių koncertų salių bei operos teatrų publika, o dabar galės išgirsti ir mūsų festivalio klausytojai. Lowrey specialiai šiam atidarymo koncertui sukūrė Anglijos senosios muzikos programą, kurią Kretingos pranciškonų bažnyčioje atliks kartu su JAV vargonininku Michael Garrepy.
Lowrey rečitalis kviečia pasinerti į anglų dainos pasaulį nuo vėlyvojo Renesanso iki Baroko. Programoje – Henry Purcello, Johno Dowlando, Williamo Byrdo, Pelhamo Humfrey ir Roberto Johnsono kūriniai, kuriuose atsiskleidžia gamtos, tikėjimo ir žmogaus būties temos.
Daugiau informacijos: www.kretingafestival.lt

Koncertas nemokamas. Galima palikti auką.

Festivalį finansuoja:
Lietuvos kultūros tarybaArt Mentor Foundation LucerneKretingos rajono savivaldybė

Rėmėjai ir partneriai:
Mažesniųjų Brolių Ordino Lietuvos Šv. Kazimiero Provincijos Kretingos Apreiškimo vienuolynasKretingos muziejusKretingos rajono kultūros centrasNorthway medicinos centraiLabdaros ir paramos fondas “Gerumo versmė”RGB Pictures

Infomaciniai partneriai:
LRTACMDienraštis KlaipėdaKlaipėdos kultūrų komunikacijų centrasPajūrio naujienosMūsų KretingaMūsų Palanga370Jūra–Meer–SeaKretingos komunalininkasDonova

ŽYGIS PER LIETUVĄ VIENRAČIU ׀ išlydėkime Kretingoje!
2025-07-28 18:30 - 19:00 | Rotušės aikštė, Rotušės a., Kretinga
Žyginto išlydėtuvės Per 11 dienų vienračiu įveikęs 400 km nuo Vilniaus iki Palangos, Žygintas grįžta namo. Išlydėkime optimizmu ir energija trykštantį Žygintą Kretingoje, padėkokime už iniciatyvą surinkti paramą diabetu sergantiems ir palinkėkime jam įkvėpimo ateities projektams. Vieta: Kretingos Rotušės aikštė (prie J. K. Chodkevičiaus paminklo) Laikas: liepos 28 d. (pirmadienį) 18.30 val.

Fortepiono koncertas-edukacija su Sandra Baranauskiene ir jos dukromis Izabela bei Adele Aida
2025-07-25 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į pianistės, fortepijono mokytojos, muzikos mokyklos „Traite de Piano“ (Didžioji Britanija) įkūrėjos Sandros Baranauskienės ir jos dukrų Izabelos bei Adelės Aidos fortepijono koncertą-edukacinę pamoką.
Susitikimo – koncerto-edukacinės pamokos – metu išgirsite ne tik gausų atliekamų kūrinių repertuarą, bet ir turėsite galimybę padiskutuoti tokiais klausimais, kaip: „Kas yra Suzuki mokymo metodas? Kuo jis ypatingas? Kaip gimsta talentas? Kaip išugdomi talentingi pianistai ir kiti talentai? Kokios mokymo metodikos tam naudojamos? Kaip ugdyti vaikus šiuolaikiniame pasaulyje, pilname technologiniu pagundų? Kokia tėvų rolė ir įtaka muzikos mokyme?“ ir kt. Koncertą kretingiškiams dovanoja pianistė Sandra Baranauskienė.
Įgijusi muzikinį išsilavinimą Panevežio konservatorijoje ir bakalauro diplomą pedagogikoje Edukologijos universitete Vilniuje, tolesnes muzikos žinias ir kvalifikaciją kėlėsi Londone. Įgijo tarptautinę mokytojos kvalifikaciją PTC UK, įgijo Karališkųjų egzaminų diplomus (Associated Board of the Royal School of Music) ir įgavo Suzuki mokytojos kvalifikaciją Kembridže. Sandra yra EPTA UK ir BSMA Suzuki mokytojų asociacijų narė, tarptautinių seminarų, vaikų muzikos stovyklų organizatorė ir dalyvė. Ji moko daugiau nei 40 studentų savo privačioje studijoje, taip pat dėsto privačioje Anglijos Mayfield mergaičių mokykloje, akompanuoja egzaminuose, koncertuose.
Taip pat plėtoja Tarptautinių Karališkųjų (Associated Board of the Royal School of Music) muzikos egzaminų programas, kuriomis atveria galimybes vaikams ir suaugusiesiems mokytis muzikos visame pasaulyje.
Jos mokiniai – tarptautinių konkursų laureatai ir dalyviai.
Su savo partnere fleitiste Nicky Catterwell subūrusi muzikinį dueta, atlieka įvairaus žanro repertuarą – nuo Baroko iki šiuolaikines muzikos. Nuolat koncertuoja, dalyvauja tarptautiniuose renginiuose.
Koncerte fortepijonu skambins Sandra Baranauskienė ir jos dukrelės – Izabela Baranauskaitė (12 metų) ir Adelė Aida Baranauskaitė (13 metų). Adelė ir Izabela Suzuki metodu mokosi jau 6 metus. Abi mergaitės mokosi Kembridže su viena žymiausiu šio metodo fortepijono mokytojų – Jenny Macmillan.
Jenny Macmillan – Suzuki metodo legenda ir mokytoja ekspertė. Mergaitės yra puikus pavyzdys, kaip šis metodas veika vadovaujantis Suzuki metodo principais. O Sandra – būdama Suzuki mokytoja ir mama – puikiai gali atskleisti mamos ir mokytojos roles.
Abi mergaitės turi ir daugiau talentų – groja klarnetu, fagotu ir altu. Joms puikiai sekasi sportas ir kiti akademiniai mokslai.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Koliažo dirbtuvės „Emocijos ir Muzika“ ir projekto „ZebraCollageStorytelling“ pristatymas
2025-07-25 14:00 - 15:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į kūrybines koliažo dirbtuves „Emocijos ir Muzika“ su Roberta Branco ir Jose Branco ir tarptautinio projekto „ZebraCollageStorytelling“ pristatymą. Dalyvių amžius 3–18 m. (3–6 m. vaikai dalyvauja tik su tėvais). Vietų skaičius ribotas, būtina registracija elektroniniu paštu birute.naujokaitiene@kretvb.lt
Koliažo dirbtuves „Emocijos ir Muzika“ ves tarptautinio projekto „Zebra Collage Storytelling“ įkūrėjai Roberta Branco ir Jose Branco. Tai tarpdisciplinis projektas, apjungiantis storyteling’ą, tiesioginę verbalinę, fizinę ir vizualinę komunikaciją su publika bei kūrybines koliažo dirbtuves.
Šis projektas skirtas 3–6 m. (dalyvavimas su tėvais) ir 6–18 m. vaikų dėmesingumui, empatijai, komunikacijai, kūrybiškumui ir smulkiajai motorikai lavinanti. Užsiėmimas vyks, pasitelkus interaktyvų istorijos pasakojimą („Spalvų monstriukas“), natūraliai peraugantį į koliažo dirbtuves. Pasirodymo metu bus naudojama viena iš paveikiausių ir vaikų dėmesį pritraukiančių strategijų – istorijos pasakojimas užduodant klausimus, įvedant pakartojimus: tiek verbalinius, tiek fizinius. Tai puikus būdas netiesiogiai paskatinti tvarų ir atsakingą resursų naudojimą meno kūrimui.
Istorija „Spalvų monstriukas“ pasirinkta dėl poreikio kalbėti apie emocijas, emocinį intelektą, emocijų atpažinimą ir jų valdymą. Toliau emocijos bus jungiamos su muzika ir koliažo dirbtuvių metu bus bandoma atsakyti į klausimą: „Kokias emocijas sukelia muzika?“.

Savarankiško skaitymo laikas „Rezervuoju valandą tylos“
2025-07-23 16:00 - 17:00, 2025-07-16 16:00 - 17:00, 2025-07-09 16:00 - 17:00, 2025-07-02 16:00 - 17:00, 2025-06-30 16:00 - 17:00, 2025-06-25 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kiekvieną trečiadienį nuo 16 val. kviečiame vaikus ir jaunuolius skirti laiką skaitymui – tylai ir knygai. Tai savarankiško skaitymo laikas „Rezervuoju valandą tylos“ Vaikų ir Jaunimo edukacijos erdvėse. Skaitymo valanda įtrauks į nuostabų, kupiną įvairiausių nuotykių bei atradimų pasaulį.
Kviečiame atsinešti savo skaitomą knygą, bet jeigu šiuo metu neskaitote, bibliotekininkai padės ją išsirinkti.
Trečiadienių popietės bibliotekoje – puiki galimybė rezervuoti sau valandą tylos.
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Susitikimas su šeimos gydytoju Valerijumi Morozovu: „Sveikatos mitai ir paklydimai“
2025-07-19 13:00 - 14:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kretingos biblioteka kviečia į susitikimą su vienu populiariausių šeimos gydytoju Valerijumi Morozovu ir jo knygos „Sveikatos mitai ir paklydimai“ pristatymą. Susitikimo metu gydytojas diskutuos su Jumis apie vis dar gajus sveikatos mitus ir paklydimus.
Gydytojas Valerijus Morozovas ne tik šypsosi, taikliai diagnozuoja ligą ar nustato, kokia jūsų sveikata, bet ir stebina vaizduote bei aštria, šmaikščia plunksna. Jį galima išvysti kalbantį per televiziją, skaityti jo tekstus naujienų portaluose ir socialiniuose tinkluose… O 2023 m. leidykla „Alma littera“ išleido Valerijaus Morozovo knygą „Sveikatos mitai ir paklydimai“.
Knygoje gydytojas, susigalvojęs pašnekovą – statistinį ir menkai sveikatos priežiūros klausimais išprususį pilietį Vaclovą (bet šiaip neblogą vyruką), aptaria nerimą šiam piliečiui keliančius simptomus ir griauna sveikatos mitus. Trumpi vizitai šeimos gydytojo kabinete Vaclovą padaro kantresnį ir rūpestingesnį savo ir savo šeimos sveikatai. Užvertę paskutinį puslapį, įsitikinsite, kokie esate panašūs į gydytojo pašnekovą, tad gal imsite dažniau šypsotis ir rūpintis sveikata.
Knygoje gvildenamos ir susitikimo metu aptariamos temos Tyrimai iš kraujo lašo, Vitaminas D – vitaminų ir tyrimų karalius, Maisto (ne)toleravimas, Individualus antibiotikų poveikis, Kepenų valymas, Kas mažina temperatūrą, jeigu jos nemažina vaistai?, Koks cholesterolis yra geras?, Vaistai, kurių nepakanka; vaistai, kurie nebeveikia; vaistai, kurių nereikia, 21 amžiaus maras – rūgštingumas, Ar sloga – liga?, Imuniteto programos, Skiepytis ar persirgti?
Kviečiame visus besidominčius sveikata atvykti ir pasikalbėti su gydytoju Valerijumi Morozovu – laukiame jūsų bibliotekoje!
Neformaliojo suaugusiųjų švietimo programos projekto „Sveikatos kodas“ renginys.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Agnės Vaitkevičiūtės fotografijų parodos „Ar sugebėsime išsaugoti Kosta Rikos gamtą?“ pristatymas
2025-07-18 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kretingos biblioteka kviečia į Agnės Vaitkevičiūtės fotografijų parodos „Ar sugebėsime išsaugoti Kosta Rikos gamtą?“ pristatymą ir susitikimą su autore!
Ši paroda nukels jus į Kosta Riką – „žaliuoju rojumi“ vadinamą Centrinės Amerikos šalį, pasižyminčią stulbinančia biologine įvairove. Per autorės objektyvą pamatysite nuostabią gamtą – nuo tukanų iki tinginių. Tačiau ekspozicija ne tik žavės grožiu, bet ir privers susimąstyti apie klimato kaitos keliamas grėsmes. Pamatysite, kaip šis globalus iššūkis veikia trapias ekosistemas, ir suprasite, kodėl kiekvienas mūsų veiksmas svarbus išsaugant gamtą visame pasaulyje.
Ateikite susitikti su parodos autore ir pasinerti į Kosta Rikos gamtos pasaulį.
Paroda veiks iki liepos 30 dienos.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Giedriaus Petkevičiaus knygos „Diena kai jie ateis. Pabaiga“ pristatymas
2025-07-10 17:00 - 18:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kretingos biblioteka kviečia į išskirtinį susitikimą su rašytoju Giedriumi Petkevičiumi ir jo naujausios knygos „Diena, kai JIE ateis. Pabaiga“ pristatymą.
Giedrius Petkevičius, žinomas dėl savo unikalaus pasakojimo stiliaus ir gebėjimo įtraukti skaitytoją į neįtikėtinus pasaulius, savo kūryboje dažnai tyrinėja sudėtingas temas, verčiančias susimąstyti apie dabartį ir ateitį. Kretingiškiams autorius gerai pažįstamas – prieš metus mūsų bibliotekoje jis pristatė pirmąjį Lietuvos literatūros istorijoje karinį meilės trilerį „Diena, kai JIE ateis“. O jo knygos apie karus, tokios kaip „Karo anatomija“, „Karo žmonės“, „Kruvinos saulėgrąžos“, jau spėjo užsitarnauti skaitytojų pripažinimą.
„Diena, kai JIE ateis. Pabaiga“ – tai ilgai lauktas knygos „Diena, kai JIE ateis“ tęsinys, antroji jos dalis. Šis pasakojimas nepaliks abejingų. Jame persipina du galingi elementai: kovojanti Lietuva ir liepsnojanti meilė. Čia gimsta karo draugystė, dega miestai, politikai rezga klastas, o Mato ir Nerijos laukia lemtingi išbandymai. Nors tai skamba kaip nuotykių romanas, papuoštas lengvu erotikos žiupsniu, pasakojimas yra kur kas gilesnis.
Knyga „Diena, kai JIE ateis. Pabaiga“ leis užduoti klausimus sau pačiam: kaip aš elgčiausi karui atėjus į Lietuvos žemę? Ar mokėčiau išgyventi kovodamas, o galbūt – civilio vaidmenyje? Pagaliau, ar galėčiau mylėti žmogų, kuris, rodosi, išėjo amžiams, o gal tiesiog pasirinkčiau ramų saugumą siautėjančios grėsmės fone?
Aistra ir skausmas, karas, svajonės ir dūžtančios viltys – visa tai laukia jūsų naujausioje Giedriaus Petkevičiaus knygoje.
Kviečiame pasinerti į šios knygos pasakojimą, kuris neabejotinai sukels diskusijų ir paliks ilgai išliekantį įspūdį. Ateikite susitikti su autoriumi, išgirsti apie knygos kūrimo procesą ir užduoti rūpimus klausimus. Tai puiki proga ne tik papildyti savo knygų lentyną, bet ir pabendrauti su bendraminčiais!
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Šeimų piknikas – trečiasis Kretingos – Lietuvos jaunimo sostinės 2025 atidarymo renginys
2025-07-06 16:00 - 21:00 | Internetinis renginys
Liepos 6-ąją, nuo 16 val., Kretingos dvaro vandens malūno slėnyje vyksiantis trečiasis Kretingos – Lietuvos jaunimo sostinės atidarymo renginys draugėn sukvies jaunas šeimas.
Valstybės – Lietuvos karaliaus Mindaugo karūnavimo – ir Tautiškos giesmės dieną šiame slėnyje skambės Kretingos rajono kultūros centro pop choro, vadovaujamo Indrės Juodeikienės, atliekamos dainos, koncertuos gerai žinomas atlikėjas Jurgis Brūzga, kūdikiai smagiai varžysis, kuris ropoja greičiau, įvairias emocijas žadins klounados šou „Įsiveržimas“ , dėmesį kaustys įspūdingas skystojo azoto ir humoro šou, kurio metu nepamirštamą reginį sukurs ekstremalus šaltis ir netikėti efektai, performansu stebins vaikų ir jaunimo teatro „Atžalynas“ aktoriai.
Vaikai pasiners į lauko žaidimus, piešiniais puoš veidukus, Karaliaus Mindaugo karūnavimo dienos proga piešis unikalias karūnas, gaminsis vienetinius ženkliukus, įsimintinoms nuotraukoms pozuos prie fotosienelių, džiaugsis įmantriausių formų balionais, pūs spalvotus burbulus ar net patys atsidurs milžiniškame burbule su šokančiais balionais. Renginio metu taip pat bus galima paplaukioti laivu Akmenos upe .
Visą dieną vyraujančią bendrystės nuotaiką ir patriotizmo jausmą sustiprins kartu su viso pasaulio lietuviais 21 val. giedama „Tautiška giesmė“.

VASAROS SAULĖGRĮŽA KRETINGOJE 2025
2025-06-21 18:00 - 23:30
VASAROS SAULĖGRĮŽAKretingoje 2025 /06-21
KRETINGOS DVARO VANDENS MALŪNO SLĖNYJEVILNIAUS G. 41
18.00 – 22.00Baltiškas paslapčių takasVainikų pynimas iš žolynųMiško turgelis ir dirbtuvėsJodinėjimas arkliukaisJonų registracija
Vakaro programa UGNIES IR ŽOLYNŲ NAKTIS
Vedėjai: Evelina ir Gytis Šimelioniai
18.30 – 20.00 Liaudies ir folkloro kolektyvų pasirodymas21.00 Muzikinė programa ,,Tarp girnų“Dalyvauja:ADRIJUS ALMINASKlaipėdos sportinių šokių studija ŽINGSNIS21.45 Jonų sveikinimas22.00 Muzikinis pasirodymas PETUNIJA su grupe23.00 Misterija RASŲ VARTAIDalyvauja:Kretingos rajono kultūros centro liaudiškų šokių kolektyvai TONCIUS ir RANGĖKretingos rajono kultūros centro šiuolaikinių šokių kolektyvas MIVIJAatlikėjas GIRIŲ DVASIOS
Organizatorius: Kretingos rajono kultūros centras
Partneriai: Kretingos muziejus
Rėmėjai: ​UAB Kartenos duona​UAB MedisMB Dvaro saldaininėUAB SvidanaFransua baldaiUAB Midgardas
Renginio metu bus fotografuojama ir filmuojama. Nuotraukos ir vaizdo įrašai gali būti naudojami renginio viešinimui socialiniuose tinkluose, internetinėse svetainėse, spaudoje ir kt.
Organizatoriai pasilieka teisę keisti renginio programą.

NAKTIES KADRAS. Filmų vakarai jaunimui
2025-06-20 22:30 - 23:30 | Kretingos kultūros centras, J. Pabrėžos g. 1,, Kretinga, 97129, Lietuva
Birželio 20 d. 22:30 val.———————————————AUKŠČIO ĮKAITAI (Flight Risk), veiksmo trileris, N – 13, JAV, rež.: Mel Gibson
Žanras: Veiksmo, trilerisFilmo trukmė: 1 val. 31min.Amžiaus cenzas: N-13Režisierius: Mel GibsonVaidina: Topher Grace, Mark Wahlberg, Michelle Dockery
Pareigūnei Haris (aktorė Michelle Dockery) duodama speciali užduotis – į teismą pristatyti itin saugomą liudininką, pasiryžusį liudyti prieš savo buvusį bosą, pavojingosios Morečio šeimos galvą.Priimamas sprendimas, kad geriausias būdas tai padaryti – tylus, minimalistinis ir neatkreipiantis dėmesio: pareigūnė viena lydės vertingąjį „krovinį“ (aktorius Topheris Grace‘as), o juos trumpiausiu maršrutu – per Aliaskos sniegynus – skraidins patyręs pilotas (akt. Markas Wahlbergas) paprastu triviečiu lėktuvėliu.Keleiviams skrodžiant Aliaskos sniegynus, įtampa kyla, o pasitikėjimas vienas kitu pradeda blėsti, kai po truputį ima aiškėti, kad ne visi keleiviai šiame skrydyje yra tie, kuo dedasi esą.

Kur?
Prie Kretingos rajono kultūros centro

Filmų vakarai po atviru dangumi – nepražiopsok!
Ir tai nieko nekainuoja!

Ankstyvojo skaitymo užsiėmimas „Pupų sodas“
2025-06-18 10:45 - 11:45 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Ankstyvojo skaitymo užsiėmimas „Pupų sodas“ kviečia 1–2 metų vaikučius patirti pasaką per įvairius pojūčius: pamatyti, išgirsti, užuosti, paliesti. Žaisdami patirsime smagių nuotykių ir auginsime draugystę su knyga.
Skaitydami vaikams ir su vaikais turtiname jų kalbą ir vaizduotę.
Būtina registracija užpildžius formą: https://forms.office.com/e/zv44BQZ4mh
Daugiau informacijos elektroniniu paštu vaikai@kretvb.lt arba telefonu +370 445 78 985.
Projektą finansuoja Lietuvos kultūros taryba ir Kretingos rajono savivaldybė.

Susitikimas su vaikų rašytoju Tomu Dirgėla
2025-06-17 14:00 - 15:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Birželio 17 d. 14.00 val. kviečiame visus – mažus ir didelius – į smagų ir įkvepiantį susitikimą su vienu mylimiausių vaikų rašytojų Tomu Dirgėla, kuris atvyksta į Kretingos rajono savivaldybės M. Valančiaus viešąją biblioteką!
Tomo Dirgėlos knygas tikriausiai žino kiekvienas skaitantis vaikas, o tarp vaikų skaitomiausių knygų dažnai puikuojasi šio autoriaus kūriniai. Tačiau birželio 17 d. susitikime rašytojas papasakos ne tik apie savo kūrybą…
Ar žinote, ką Tomas Dirgėla vaikystėje pirkdavo Kretingos turguje? Ar rašytojas šiame mieste turi mėgstamiausią vietą? Kodėl Kretinga jam asocijuojasi su batais? Ir, svarbiausia, ar šis autorius moka žemaitiškai?
Atsakymus į šiuos (ir, žinoma, jūsų) klausimus sužinosite susitikime su net 70-ties knygų autoriumi ir jo keturkoje Mūza.
Tomas Dirgėla žinomas dėl savo šmaikščių, nuotaikingų istorijų, kurias vaikai skaito su didžiausiu malonumu. Susitikime sužinosite daugiau apie jo kūrybą ir kasdienybę, bei galėsite pabendrauti, paklausti, nusifotografuoti ar net gauti autografą!
Renginys nemokamas. Registracijos nėra.

Vaikų vasaros stovykla Kretingos bibliotekoje
2025-06-16 10:00 - 2025-06-20 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Birželio 16–20 dienomis Kretingos rajono savivaldybės M. Valančiaus viešojoje bibliotekoje vyks smagi, kūrybiška ir turininga vasaros stovykla 7–9 metų vaikams. Kiekvieną dieną nuo 10 iki 17 val. stovyklautojų lauks kupina įspūdžių programa: įvairios edukacinės veiklos, kūrybiniai užsiėmimai, teminiai žaidimai, skaitymo skatinimo iniciatyvos ir daug kitų įdomybių.
Stovykla siekia skatinti vaikų smalsumą, savarankiškumą ir bendravimo įgūdžius per įtraukiančias veiklas, kurios vyks ne tik bibliotekos erdvėse, bet ir lauke. Dalyviai atras skaitymo džiaugsmą, kurs, pieš, žais, bendradarbiaus ir kasdien grįš namo kupini gerų emocijų bei naujų įspūdžių.
Laukiame visų norinčiųjų smagiai ir prasmingai praleisti vasaros pradžią drauge! Į stovyklą pakviesime pirmuosius 15 užregistruotų ir stovyklos kriterijus atitinkančių vaikų.
Kviečiame registruotis (registracijos forma aktyvi iki gegužės 23 d. imtinai): https://forms.office.com/e/A78saBThM1
SVARBU: registracijos formos pateikimas negarantuoja vietos stovykloje. Patvirtinimą atsiųsime elektroniniu paštu gegužės 26 d.
Informacija telefonu +370 445 72 135
Daugiau informacijos www.kretvb.lt

KRETINGOS MERO TAURĖ 2025
2025-06-15 15:00 - 17:00 | KRETINGOS SPORTO CENTRAS, Savanorių g. 23A, Kretinga, 97111
KRETINGOS MERO TAURĖ 2025 Birželio 15 d. | Kretingos sporto centras Pradžia: 15:00 | Trukmė: ~2 val. Renginys nemokamas
18 kovotojų. 9 įnirtingos kovos. Viena nepamirštama diena.
Kretinga taps pajūrio kovų epicentru – tavęs laukia bokso ir kikbokso dvikovos, kuriose susikaus stipriausi Lietuvos ir pajūrio kovotojai.
Įspūdinga pagrindinė vakaro kova: Edvinas Puplauskas (Kretinga) vs Samuelis Šorochovas (Kaunas)
Palaikyk savo miesto kovotojus! Pajausk šių laikų Gladiatorių atmosferą! Nepraleisk metų kovinio sporto renginio!
Sek naujienas, greitai pristatysime visus dalyvius!

Renginio rėmejai:ArsenalasRenditaRokenzo TralaiDraudykleRudkasaStartbusiness.ltExlusivejacuzziapartamentsKnockMusukretinga.ltMusupalanga.ltVakaro afteris:Pub’as Britanija

Parodos „772 ŠYPSENOS KRETINGAI“ atidarymas
2025-06-14 14:00 - 17:00 | Rotušės aikštė, Rotušės a., Kretinga
KVIEČIAME Į FOTOGRAFO KAROLIO BAKŪNO PARODOS „772 ŠYPSENOS KRETINGAI“ ATIDARYMĄ
2025 m. birželio 14 d. 14 val. Kretingos Rotušės aikštės skvere vyks fotografo Karolio Bakūno parodos „772 Šypsenos Kretingai“ atidarymas.
Paroda skirta Kretingos miesto 772-ojo gimtadienio proga.Projekto metu buvo nufotografuoti Kretingos miesto ir rajono gyventojai, kurių šypsenos tapo simbolinedovana miestui.
Bus pristatyta lauko ekspozicija, o projekto dalyviams, kurie padovanojo savo šypsenas ir pateko į parodą,bus įteikti jų portretai.
Kviečiame dalyvauti visus norinčius pasidžiaugti bendruomenės švente ir išskirtine menine iniciatyva.

KRETFOLKFEST'AS. Liaudiškos muzikos ir šiuolaikinio garso šventė
2025-06-14 11:30 - 13:00 | Kretingos kultūros centras, J. Pabrėžos g. 1,, Kretinga, 97129, Lietuva
KRETFOLKFEST’AS
BIRŽELIO 14 d., 11.30–13.00 val.Rotušės aikštė
2025-ieji – Liaudies dainų metai, o Kretinga švenčia iš visos širdies!
Liaudiškų melodijų, mėgėjų meno kolektyvų pasirodymai ir elektroninės muzikos ritmai.Šventės metu Kretingos rajono mėgėjų meno kolektyvai pristatys specialiai šiai progai paruoštas programas – tai bus išskirtiniai liaudies dainų numeriai su šiuolaikinėmis improvizacijomis, sujungiantys tradiciją su naujomis muzikos kryptimis.
KRETFOLKFEST‘AS – tai daugiau nei šventė. Tai patirtis, kuri sujungia praeitį ir dabartį!
Renginio metu bus filmuojama ir fotografuojama, medžiaga viešinama
